Rayîrraşîyayîşo derg ê Hambûrgî, verê stasyonê trene yê Neu-Grabenî de dest pêkerd. Hambûrg û Kîelî ra 50 kesî tewrê rayîrraşîyayîşî bîyî.
Verê destpêkerdişê çalakîye deqayêk rêz ame girewtene û qiseykerdişî ameyî kerdene. Bi destpêkerdişê rayîrraşîyayîşî, sloganê ke rejîmê Erdoganî şermezar kenê û waştişê azadîya Ocalanî ane ziwan ameyî eştenê.
Roja yewin a rayîrraşîyayîşî do semtê Wîlhemsbûrgî de biqedîyo. Roja Îneyî de, şewdir saete 10.00 de ver bi Parlementoyê Hambûrgî bêro rayîr ra şîyayene û mîtîngêk bêro viştene.  Çalakwanê  rayîrraşîyayîşê dergî do roja Şemeyî zî  beşdarê çalakîya ke  verê garê trene yê Sternchanze de bi amancê paştîdayîşê Rojawanî, hetê organîzasyonanê Almanan  ra yena viraştene,  bibê.
